Kukhululwa kwabomake kunga ba ngemagama nje lasephepheni nangabe akuhambisani nekutinikela kwayo yonkhe imikhakha yemmango.Njengaloku silungiselela kwakha kabusha umnotfo wetfu eku-bhedvukeni kwalolubhubhane lweligciwane le-corona , sishito kutsi ngeke simane nje sibuyele emuva lapho besikhona ngembi-kwekubhedvuka kwaleligciwane.  Kufanele kutsi sakhe umnotfo lowehlukile mbamba, emkhatsini waletinye tintfo, lotawutfutfukisa ngalokuphatsekako simo sekuba nemphahla kwabomake.Loku kusho kutsi lutjalotimali lwetfu kusakhiwonchanti lufanele kutsi lungasekeli kuphela imboni yendzawo kodvwa emabhizinisi laphetfwe bomake. Lufanele kutsi ludale ngenhloso ematfuba ekucashwa kwabomake kuto tonkhe tigaba tekuhlela, kusitwa ngetimali, kwakha kanye nekugcina esimeni lesisebentako sakhiwonchanti. Ngaleto tinyatselo letifananako, njengaloku senyusa kwesekelwa kwetinhlelo tahulumende tekucasha, kufanele kutsi sicinisekise kutsi bantfu labasha besifazane ikakhulu bayakhetfwa kutsi bati-mbandzakanye. Kwengeta kumali-ngena, letinhlelo titawubanika li-tfuba lekutfola lamanye emakhono kanye nesipiliyoni lesidzingekako sekungena kutemnotfo letibanti.Nanome kusibopho sahulumende kunika bomake ematfuba etemno-tfo kanye nekudala luhlaka-msebenti lolukhona kuchubeleembili kulingana ngebulili, wonkhe umuntfu emmangweni kudzingeka kutsi adlale indzima yakhe.Emabhizinisi kufanele kutsi asekele emabhizinisi laphetfwe bomake ngekutsi atsenge ti-mphahla netinsita tawo. Kufanele kutsi acashe bomake labanengi futsi acashe kakhulu bomake etikhu-ndleni tekulawula. Loku yintfo lebalulekile lebonakalako kutsi lirekhodi lemkhakha lotimele lelimayelana nekumeleleka kwebulili esigabeni sekulawula kusasilele emuva kunemkhakha wahulumende. Lena yindzaba lokukhulunywa ngayo njalo ngekuphindzelela ekuhlanganeni kwami netinhlangano temabhi-zinisi letinengi tabomake. Ngesinyatselo lesilinganako, kufanele kutsi sikucedze kungalingani ngebulili emiholweni yemadvodza nabomake, sisebentise umtsetfomgomo lotsi umholo lolinganako wemsebenti lolinganako locuketfwe Mtse-tfo Wekulingana Emsebentini.Bomake kufanele kutsi bavike-lwe kutsi bangagcagcalatwa futsi bangabandlululwa etindzaweni tekusebenta. Kusemahlombe alabanetekutfutsa, baphatsi bemanyu vesi, imitimba lephetse tikolo kanye netinhlangano tetenkholo kutsi tidale kutsi kube netimo tekutsi bomake nemantfombatana bakhone kuhamba, kufundza kanye neku-khonta ngekuphepha.Kufanele kutsi sichubekeleembili ngemitamo yetfu yekucedza umcondvo wekudzelela bomake, umcondvo wekubukela phasi bulili kanye nemcondvo wekutsi laba-dvuna bancono. Nguletindlela tekutsatsa tintfo letibanga kutsi kube nekucindzeteleka kwabomake.Kukitsi sonkhe – emadvodza nabomake – kucinisekisa lizi-ngagugu lamake, sikhundla kanye nemibono yabo kutsi ayisingaphasi kweyendvodza. Kukitsi njengeba-tali kanye nabomkhulu nabogogo kutsi siphatse futsi sikhulise ema-dvodzana kanye nemadvodzakati etfu ngendlela lefananako.Kukitsi njengemadvodza kutsi singabuvumeli futsi sikhulume simelane nebudlova lobeyame ebulilini nangabe sibubona, ngisho nome ngabe bucondziswe kubangani betfu, kubobabe nome kubomnaketfu.Asibeni situkulwane lesicedza kucindzetelwa kwabomake kwato tonkhe tinhlobo, esikhatsini sekuphila kwetfu. Situkulwane lesinesibindzi sanga-1956 sashucela egameni letfu sonkhe. Sinjenjenje lamuhla ngenca yabo, kusema-hlombe etfu, nasesitukulwaneni lesitako kutsi sigcine lomshiyandvu ku wabo lohlonipheke kangaka.